smcproject/ml-wiki-sentences huggingface dataset:
ഗാന്ധി ശിഷ്യയായിരുന്ന ഒരു ബ്രിട്ടീഷ് വനിതയാണ് മീരാബെൻ (22 നവംബർ 1892 – 20 ജൂലൈ 1982).
ബ്രിട്ടീഷ് റിയർ അഡ്‌മിറലായിരുന്ന സർ എഡ്‌മണ്ട് സ്ലെയിഡിന്റെ പുത്രി മാഡെലിൻ സ്ലെയിഡ് ആണ് പിന്നീട് ഇംഗ്ലണ്ടിലെ ജീവിതം ഉപേക്ഷിച്ച് ഗാന്ധിജിയുടെ ശിഷ്യയായിത്തീർന്നപ്പോൾ മീരാബെൻ ആയിമാറിയത്.
ഗാന്ധിജിയാണ് സ്ലെയ്‌ഡിനെ ആദ്യമായി മീരാബെൻ എന്നു വിളിച്ചത്.
ഇംഗ്ലണ്ടിലെ ഒരു കുലീന കുടുംബത്തിലായിരുന്നു സ്ലെയിഡിന്റെ ജനനം.
സ്വന്തമായുള്ള വിശാലഭൂസ്വത്തിൽ നിന്നുള്ള വരവിൽ നിന്നായിരുനു കുടുംബം ജീവിച്ചിരുന്നത്.
ഫ്രഞ്ച് ദാർശനികനായിരുന്ന റൊമൈൻ റോളണ്ടിൽ നിന്നാണ് സ്ലെയിഡ് ആദ്യമായി ഗാന്ധിജിയെക്കുറിച്ച് കേൾക്കുന്നത് .
ഒരിക്കൽ റോളണ്ടിനെ സ്ലെയിഡ് സന്ദർശിക്കുമ്പോൾ അദ്ദേഹം ഗാന്ധിജിയെക്കുറിച്ചുള്ള ഒരു പുസ്തകത്തിന്റെ രചനയിലായിരുന്നു.
റോളണ്ടിന്റെ ഈ പുസ്തകത്തിലൂടെ ഗാന്ധിജിയെക്കുറിച്ചു മനസ്സിലാക്കിയ മെഡലിൻ അദ്ദേഹത്തിന്റെ വ്യക്തിപ്രഭാവത്തിലേയ്ക്ക് ആകർഷിക്കപ്പെട്ടു.
അതേത്തുടർന്ന് അവർ സസ്യഭുക്കായി .
നൂൽ നൂൽക്കാനും ചുറ്റാനും നെയ്യാനുമൊക്കെ പഠിച്ചു.
തന്നെ ശിഷ്യയാക്കണമെന്ന് ആഗ്രഹം പ്രകടിപ്പിച്ചുകൊണ്ട് മെഡലിൻ ഗാന്ധിജിയ്ക്ക് കത്തയച്ചു.
ഇന്ത്യയിലെ കഠിനമായ കാലാവസ്ഥയെക്കുറിച്ചും ആശ്രമജീവിതത്തിലെ പ്രയാസത്തെക്കുറിച്ചും പറഞ്ഞ് ഗാന്ധിജി അവരെ പിന്തിരിപ്പിക്കാൻ ശ്രമിച്ചു.
എന്നാൽ മെഡലിൻ അതിനെല്ലാം മറുപടിയായി തന്റെ അഭ്യർത്ഥന ആവർത്തിച്ചു.
1925 സെപ്റ്റംബർ 11-ന് രാവിലെ മെഡലിൻ അഹമ്മദാബാദ് സ്റ്റേഷനിൽ വണ്ടിയിറങ്ങി.
മഹാദേവ് ദേശായിയും വല്ലഭ് ഭായ് പട്ടേലും അവരെ സ്വീകരിച്ചു.
അവിടെ നിന്ന് സബർമതി ആശ്രമത്തിലേയ്ക്ക് .
ഹൃദയ്കുഞ്ജം എന്ന ആശ്രമത്തിൽ വെച്ച് ഗാന്ധിജിയുടെ കാൽക്കൽ സ്വയം സമർപ്പിച്ചുകൊണ്ട് അവർ ആശ്രമവാസിയായിത്തീർന്നു.
ഗാന്ധി അവരെ മീര എന്നു വിളിച്ചു.
പിന്നീടുള്ള കാലങ്ങളിൽ അവർ ആശ്രമത്തിന്റെ പ്രിയപ്പെട്ട മീരാബെൻ ആയിമാറി.
ഗാന്ധിയുടെ പ്രിയപ്പെട്ട മകളായും.
ഗാന്ധിയും മീരാബെന്നും(വെളുത്തവസ്ത്രം ധരിച്ചിരിക്കുന്നു) ഇംഗ്ലണ്ടിലെ ഡാർവെനിൽ; സെപ്റ്റംബർ 26, 1931.
ഇന്ത്യൻ സ്വാതന്ത്ര്യ സമരത്തിൽ മീരാബെന്നിനും പ്രധാനഭൂമികയാണുണ്ടായിരുന്നത്.
മൂന്ന് പ്രാവശ്യം അവർ ജയിലിലായിട്ടുണ്ട്.
1942 ആഗസ്ത് മുതൽ 1944 മെയ് വരെ പൂനെയിലെ ആഗാഖാൻ കൊട്ടാരത്തിൽ ഗാന്ധിയ്ക്കൊപ്പം മീരാബെന്നും തടവിലായിരുന്നു.
അഗാഖാൻ കൊട്ടാരത്തിൽ നിന്നുള്ള മോചനത്തിനുശേഷം അവർ ഹിമാലയസാനുക്കളിൽ പ്രകൃതിയോടൊപ്പം വസിക്കാൻ തീരുമാനിച്ചു.
ഗാന്ധിയുടെ മരണം മീരാബെന്നിനെ തളർത്തിക്കളഞ്ഞു.
ഗാന്ധിജിയ്ക്ക് സ്വന്തം മരണത്തെക്കുറിച്ച് മുൻകൂട്ടിയറിയാമായിരുന്നുവെന്ന് അവർ വിശ്വസിച്ചിരുന്നു.
ഗാന്ധിയുടെ മരണത്തിശേഷം ഇരുപതോളം വർഷംവരെ മീര ഇന്ത്യയിൽ താമസിച്ചു.
പിന്നീട് അവർ ആസ്ട്രിയയിലേയ്ക്ക് പോയി.
ബുക്കുകൾ
മീരാബെന്നിന്റെ ആത്മകഥയാണ് ആത്മാവിന്റെ തീർത്ഥാടനം(The Spirit's Pilgrimage) .
മറ്റ് പുസ്തകങ്ങൾ: മീരയ്ക്ക് ബാപ്പുവിന്റെ കത്തുകൾ (Bapu's Letters to Mira) , പഴയതും പുതിയതുമായ സത്യങ്ങൾ (New and Old Gleanings) .
മീരബെന്നിന്റെ മരണസമയത്ത് ദി സ്പിരിറ്റ് ഓഫ് ബീഥോവൻ എന്ന പുസ്തകത്തിന്റെ പണിപ്പുരയിലായിരുന്നു അവർ.
മറ്റുള്ളവ ജെറാൾഡിൻ ജയിംസ് ആണ് റിച്ചാർഡ് ആറ്റൻബറോയുടെ ഗാന്ധി സിനിമയിൽ മീരാബെന്നിന്റെ വേഷം ചെയ്തത്.
1982-ൽ മീരാബെന്നിന്റെ മരണത്തിനു മാസങ്ങൾക്കുശേഷമാണീ ചലച്ചിത്രം പുറത്തിറങ്ങിയത്.
സുധീർ കക്കാരിന്റെ മീരയും മഹാത്മാവും എന്ന പുസ്തകത്തിൽ ഗാന്ധിയും മീരാബെന്നും തമ്മിലുള്ള അസാധാരണ ബന്ധത്തിന്റെ കഥ പറയുന്നു.
മീറ്റിയോർ (വെബ് ഫ്രെയിംവർക്ക്) ഇംഗ്ലീഷ് വിലാസം https://ml.wikipedia.org/wiki/Meteor_(web_framework)
ജെഎസ് (Node.js) ഉപയോഗിച്ച് എഴുതിയ ഒരു സ്വതന്ത്രവും ഓപ്പൺ സോഴ്‌സ് ഐസോമോഫിക് ജാവാസ്ക്രിപ്റ്റ് വെബ് ഫ്രെയിംവർക്കാണ് മീറ്റിയോർ അഥവാ മീറ്റിയോർജെഎസ് (MeteorJS) .
ദ്രുത പ്രോട്ടോടൈപ്പിംഗിന് മീറ്റിയോർ അനുവദിക്കുകയും ക്രോസ്-പ്ലാറ്റ്ഫോം ( ആൻഡ്രോയ്ഡ് , ഐ.ഒ.എസ്. , വെബ് ) കോഡ് നിർമ്മിക്കുകയും ചെയ്യുന്നു.
ഇത് മോംഗോഡിബിയുമായി സംയോജിപ്പിക്കുകയും ഡിസ്ട്രിബ്യൂട്ടഡ് ഡാറ്റ പ്രോട്ടോക്കോളും ഒരു സിങ്ക്രണൈസേഷൻ കോഡും എഴുതാൻ ഡെവലപ്പർ ആവശ്യപ്പെടാതെ തന്നെ ക്ലയന്റുകളിലേക്ക് ഡാറ്റാ മാറ്റങ്ങൾ സ്വപ്രേരിതമായി പ്രചരിപ്പിക്കുന്നതിന് ഒരു പബ്ലീഷ്-സബ്സ്ക്രൈബ് പാറ്റേൺ ഉപയോഗിക്കുകയും ചെയ്യുന്നു.
ക്ലയന്റ് സൈഡിൽ, ഏത് ജനപ്രിയ ഫ്രണ്ട്-എൻഡ് ജെഎസ് ചട്ടക്കൂടുകളായ(framework), വൂ (Vue), റിയാക്ട്(React) , സ്വെൽറ്റ് (Svelte), ആങ്കുലാർ (Angular), അല്ലെങ്കിൽ ബ്ലേസ്(Blaze) എന്നിവയ്‌ക്കൊപ്പം മീറ്റിയോർ ഉപയോഗിക്കാൻ കഴിയും.
മീറ്റിയോർ സോഫ്റ്റ്‌വെയർ വികസിപ്പിച്ചെടുത്തതാണ് മീറ്റിയോർ.
ഈ സ്റ്റാർട്ടപ്പിന് വൈ(Y) കോമ്പിനേറ്റർ ഇൻകുബേറ്റ് ചെയ്തു, 2012 ജൂലൈയിൽ ആൻഡ്രീസെൻ ഹൊറോവിറ്റ്‌സിൽ നിന്ന് 11.2 മില്ല്യൺ ഡോളർ ഫണ്ടിംഗ് ലഭിച്ചു.
മാട്രിക്സ് പാർട്ണർമാർ, ആൻഡ്രീസെൻ ഹൊറോവിറ്റ്സ്, ട്രിനിറ്റി വെഞ്ച്വർസ് എന്നിവരിൽ നിന്ന് സീരീസ് ബി ഫണ്ടിംഗിൽ മീറ്റിയോർ 20 മില്ല്യൺ ഡോളർ അധികമായി സമാഹരിച്ചു.
മീറ്റിയോർ ആപ്ലിക്കേഷനുകൾക്കായി ഒരു എന്റർപ്രൈസ്-ഗ്രേഡ് ഹോസ്റ്റിംഗ് പരിതസ്ഥിതിയായ ഗാലക്സി(Galaxy) വാഗ്ദാനം ചെയ്യുന്നതിലൂടെ ഇത് ലാഭകരമാക്കാൻ ഉദ്ദേശിക്കുന്നു.
ഏകദേശം എട്ട് മാസമായി വികസിപ്പിച്ചുകൊണ്ടിരുന്ന മീറ്റിയോർ 2011 ഡിസംബറിൽ സ്കൈബ്രേക്കിന് കീഴിൽ പുറത്തിറങ്ങി.
2012 ഏപ്രിലിൽ, ചട്ടക്കൂടിനെ മീറ്റിയോർ എന്ന് പുനർനാമകരണം ചെയ്യുകയും ഔദ്യോഗികമായി സമാരംഭിക്കുകയും ചെയ്തു.
അടുത്ത ഏതാനും മാസങ്ങളിൽ, ആൻഡ്രീസെൻ ഹൊറോവിറ്റ്‌സിൽ നിന്നുള്ള വലിയ നിക്ഷേപങ്ങളുടെയും സ്റ്റാർട്ടപ്പ് ലോകത്തെ ഉന്നത വ്യക്തികളുടെ അംഗീകാരങ്ങളോടെ മീറ്റിയോർ അതിന്റെ ഉപയോക്തൃ അടിത്തറ ക്രമാനുഗതമായി വർദ്ധിപ്പിച്ചു.
പ്രൊഡക്ഷൻ ആപ്പുകളിലും വെബ്‌സൈറ്റുകളിലും ഇത് സാധാരണയായി ഉപയോഗിക്കപ്പെട്ടു.
ഫലകം:Application frameworks ഫലകം:Rich web applications
മീരാഭായ് ചാനു ഇംഗ്ലീഷ് വിലാസം https://ml.wikipedia.org/wiki/Saikhom_Mirabai_Chanu
ഇന്ത്യയിലെ ഒരു വനിതാ ഭാരോദ്വഹന താരമാണ് സായ്കോം മീരബായി ചാനു ജീവിത രേഖ
മണിപ്പൂരിലെ ഈസ്റ്റ് ഇംഫാലിൽ 1994 ഓഗസ്റ്റ് എട്ടിന് ജനിച്ചു.
•2022 common wealth games gold medal ടോക്കിയോ 2020 ഒളിമ്പിക്സിൽ 49 കിലോഗ്രാം വിഭാഗത്തിൽ ഭാരതത്തിനു വേണ്ടി വെള്ളിമെഡൽ നേടി 2016ൽ ഗുവാഹത്തിയിൽ നടന്ന സാഫ് ഗെയിംസിൽ വനിതകളുടെ 48 കിലോ വിഭാഗത്തിൽ സ്വർണ്ണം നേടി.
സ്‌നാച്ചിൽ 79 കിലോയും ക്‌ളീൻ ആൻഡ് ജർക്കിൽ 90 കിലോയുമാണ് മീരാഭായ് ഉയർത്തിയത്.
ആകെ 169 കിലോഗ്രാം ഉയർത്തിയാണ് റെക്കാഡ് നേടിയത്.
ഗ്ളാസ്ഗോയിൽ 2014-ൽ നടന്ന കോമൺവെൽത്ത് ഗെയിംസിൽ വെള്ളിമെഡൽ നേടി.
വനിതകളുടെ 48 കിലോ ഗ്രാം ഭാരോദ്വഹനത്തിൽ സായ്‌കോം മീരബായ് ചാനു റിയോ ഒളിമ്പിക്‌സിൽ ഇന്ത്യക്ക് വേണ്ടി മത്സരിച്ചു.
മീററ്റ് ഇംഗ്ലീഷ് വിലാസം https://ml.wikipedia.org/wiki/Meerut
28°59′N 77°42′E ﻿ / ﻿ 28.99°N 77.70°E ﻿ / 28.99; 77.70
ഉത്തർപ്രദേശ് സംസ്ഥാനത്തെ ഒരു മുനിസിപ്പൽ കോർപ്പറേഷനും പ്രധാന പട്ടണവുമാണ് മേരഠ് ( ഹിന്ദി : मेरठ , ഉർദു : میرٹھ ‬ ) ഉച്ചാരണം ⓘ .
ഇന്ത്യയിലെ 16 മത്തെ വലിയ മെട്രോ നഗരവും, 25 മത്തെ വലിയ പട്ടണവുമാണ് ഇത്.
നോയിഡക്കും ഗാസിയാബാദിനും ശേഷം ഉത്തർ പ്രദേശിലെ വികസിച്ചു വരുന്ന നഗരങ്ങളിൽ ഒന്നാണ് മേരഠ്.
ജനസംഖ്യയിൽ ഉത്തർ പ്രദേശിലെ നാലാമത്തെ നഗരമാണ് മേരഠ്.
ഡെൽഹിയുടെ 56 km (35 mi) ദൂരത്തിൽ വടക്ക് കിഴക്കായി സ്ഥിതി ചെയ്യുന്ന ഒരു പഴയ പട്ടണമാണ് ഇത്.
ഇന്ത്യൻ സേനയുടെ ഒരു വലിയ കന്റോണ്മെന്റ് ഇവിടെ സ്ഥിതി ചെയ്യുന്നു.
ഇവിടെ നിർമ്മിക്കുന്ന കത്രികകൽ, കായിക ഉത്പന്നങ്ങൾ എന്നിവക്ക് മേരഠ്പ്രസിദ്ധമാണ്.
ഇന്ത്യയുടെ കായിക തലസ്ഥാനമായി മേരഠ് ചിലപ്പോൾ അറിയപ്പെടാറുണ്ട്.
1857 ലെ ഒന്നാം ഇന്ത്യൻ സ്വാതന്ത്ര്യസമരം തുടങ്ങിയത് ഇവിടെ നിന്നാണ്.
അവലംബം പുറത്തേക്കുള്ള കണ്ണികൾ Official website of Meerut city Official Meerut district website Archived 2009-11-30 at the Wayback Machine .
Insights into British era Meerut, plus a look at contemporary Meerut city
മീററ്റ് ഗൂഢാലോചനക്കേസ് ഇംഗ്ലീഷ് വിലാസം https://ml.wikipedia.org/wiki/Meerut_Conspiracy_Case
വിവാദമായ മീററ്റ് ഗൂഢാലോചനയും  വിചാരണയും  എന്നറിയപ്പെടുന്നത് ബ്രിട്ടിഷ് ഇന്ത്യയിൽ 1929 കാലത്തുണ്ടായ സമരപരിപാടികളും, ബ്രിട്ടീഷ് അധീശത്വത്തിനെതിരായി മീററ്റിലുണ്ടായ പ്രക്ഷോഭവുമായിരുന്നു..
നിരവധി തൊഴിലാളി യൂണിയനുകൾ ഇതിൽ  പങ്കെടുക്കുകയുണ്ടായി.
ഇതു സംബന്ധിച്ച കോടതി വിചാരണകൾ 1933 പര്യവസാനിക്കുയും കുറ്റക്കാരെന്നാരോപിച്ച് തൊഴിലാളി നേതാക്കൾക്ക് വധശിക്ഷ വിധിക്കുകയും ചെയ്തു.
റെയിൽവേ സമരവുമായി ബന്ധപ്പെട്ട് മൂന്ന് ഇംഗ്ലീഷുകാരുൾപ്പടെ നിരവധി നേതാക്കൾ അറസ്റ്റു ചെയ്യപ്പെട്ടു.
ഇന്ത്യൻ കമ്മ്യൂണിസ്റ്റ് പാർട്ടിയെ സംബന്ധിച്ച് മീററ്റ് പ്രക്ഷോഭപരിപാടികൾ തൊഴിലാളികൾക്കിടയിൽ പാർട്ടിയ്ക്ക് ഗണ്യമായ സ്വാധീനം നേടുന്നതിനു കാരണമായിത്തീർന്നു.
പ്രക്ഷോഭം 1929 മാർച്ച് 20 നു ഡാങ്കേ ഉൾപ്പെടെ 31 പ്രവർത്തകരുടെ അറസ്റ്റിനും  വിചാരണയ്ക്കും വഴിവയ്ക്കുകയും  ചെയ്തു.
ഗൂഢാലോചനാ കേസ്
1929 ലാണ് മീററ്റ് ഗൂഢാലോചനാ കേസ് നടക്കുന്നത്.
രണ്ട് ഇംഗ്ലീഷുകാരടക്കം, കമ്മ്യൂണിസ്റ്റുകാരും അല്ലാത്തവരുമായ 31 പേരാണ് കേസിൽ പ്രതികളായുണ്ടായിരുന്നത്.
വളരെയധികം വൈകാതെ തന്നെ മുപ്പത്തിരണ്ടാമനായി ഹ്യൂ ലിസ്റ്റർ ഹച്ചിൻസൺ എന്ന ബ്രിട്ടീഷുകാരനെക്കൂടി കേസിൽ പ്രതിയായി ചേർത്തു.
ഇന്ത്യൻ പീനൽ കോഡിലെ 121(A) പ്രകാരമുള്ള കുറ്റമാണ് ഈ പ്രതികൾക്കു നേരെ ആരോപിച്ചിരുന്നത്.
ഇന്ത്യയിലെ അറിയപ്പെടുന്ന എല്ലാ കമ്മ്യൂണിസ്റ്റ് നേതാക്കളും കേസിൽ ഉൾപ്പെട്ടിട്ടുണ്ടായിരുന്നു, കൂടാതെ ഓൾ ഇന്ത്യാ കോൺഗ്രസ്സ് കമ്മറ്റിയിലെ അംഗങ്ങളും മീററ്റ് ഗൂഢാലോചനാ കേസിൽ പ്രതികളായിരുന്നു.
ഇന്ത്യൻ കമ്മ്യൂണിസ്റ്റ് പാർട്ടിയിലെ അംഗങ്ങൾ, ബ്രിട്ടീഷ് കമ്മ്യൂണിസ്റ്റ് പാർട്ടിയിലെ അംഗങ്ങൾ, പാർട്ടി അംഗത്വമില്ലെങ്കിലും കമ്മ്യൂണിസ്റ്റ് സിദ്ധാന്തത്തിൽ വിശ്വസിക്കുന്നവർ, കമ്മ്യൂണിസത്തിൽ വിശ്വസിക്കുന്നില്ലെങ്കിലും തൊഴിലാളി-കർഷകപാർട്ടികളിലും, തൊഴിലാളി പ്രസ്ഥാനങ്ങളിലും പ്രവർത്തിക്കുന്നവർ എന്നിങ്ങനെ നാലു വിഭാഗക്കാരായിരുന്നു കേസിലെ പ്രതികളെന്നു മുദ്രകുത്തപ്പെട്ടവർ.
ഡാങ്കെ, മുസഫർ അഹമ്മദ്, ഷൗക്കത്ത് ഉസ്മാനി എന്നിവർ മുമ്പു നടന്ന കാൺപൂർ ഗൂഢാലോചനാ കേസിൽ ഉൾപ്പെട്ടിട്ടുണ്ടായിരുന്നു, ബാക്കിയുള്ളവരെല്ലാം ആദ്യമായിട്ടായിരുന്നു ഒരു ഗൂഢാലോചനാ കേസിൽ പ്രതികളാവുന്നത്.
വിചാരണ പൂർത്തിയാകാൻ മൂന്നരകൊല്ലക്കാലമെടുത്തു.
320 സാക്ഷികളെ വിസ്തരിക്കുകയുണ്ടായി.
മൂവായിരത്തോളം വരുന്ന തെളിവുകൾ കോടതിക്കുമുമ്പാകെ ഹാജരാക്കി.
കോടതിചെലവ് പതിനഞ്ച് ലക്ഷത്തോളം രൂപ വന്നു എന്നു കണക്കാക്കപ്പെടുന്നു.
തൊഴിലാളി-കർഷകപാർട്ടി രൂപം കൊണ്ടത് കൽക്കട്ടയിലും, അതിന്റെ വളർച്ച ബോംബെയിലുമായിരുന്നെങ്കിലും കേസിന്റെ വിചാരണ നടന്നത് മീററ്റിലാകാനുള്ള കാരണം കേസിൽ ബ്രിട്ടീഷുകാരായ പ്രതികൾ കൂടി ഉൾപ്പെട്ടിരുന്നു എന്നതായിരുന്നു.
കൽക്കട്ടയിലോ ബോംബെയിലോ വെച്ച് വിചാരണ നടത്തിയാൽ അന്നത്തെ നിയമമനുസരിച്ച് ജൂറിമാർ കൂടി വിചാരണയിൽ പങ്കാളികളാവണമായിരുന്നു, കോടതിയിൽ ഇവരുടെ സാന്നിദ്ധ്യം സർക്കാരിനും അസൗകര്യമായിരിക്കുമെന്ന് കരുതിയാണ് വിചാരണ മീററ്റിലേക്കു മാറ്റിയത്.
വിചാരണ സമയത്ത് പ്രതികളിലൊരാളായ പി.സി.ജോഷി തനിക്ക് പരീക്ഷ എഴുതുവാൻ വേണ്ടി കേസിൽ നിന്നും ഒഴിവാക്കണമെന്നാവശ്യപ്പെട്ടുവെങ്കിലും കോടതി അനുവദിച്ചില്ല.
പകരം, അലഹബാദ് ജയിലിൽ വെച്ച് പരീക്ഷ എഴുതുവാനുള്ള സൗകര്യം കോടതി ചെയ്തുകൊടുത്തു.
വിചാരണകാലത്ത് ഇവരെ സാധാരണ തടവുകാരായല്ല പരിഗണിച്ചിരുന്നത്.
ഇവർക്ക് വായിക്കാൻ കമ്മ്യൂണിസവുമായി ബന്ധപ്പെട്ട പുസ്തകങ്ങൾ നൽകിയിരുന്നു.
കൂടാതെ, ഇവർക്കു വേണ്ടി കൊണ്ടു വന്നിരുന്ന പുസ്തകങ്ങൾ യാതൊരു പരിശോധനയും കൂടാതെ വിട്ടുകൊടുത്തിരുന്നു.
വിചാരണ സമയത്തു തന്നെ, പ്രതികളിലൊരാൾ, 68 വയസ്സുണ്ടായിരുന്ന തേജസി വാർദ്ധക്യസഹജമായ അസുഖങ്ങൾകൊണ്ട് മരണമടഞ്ഞു.
സംയുക്ത മൊഴി
കേസിന്റെ വിചാരണ സമയത്ത് കമ്മ്യൂണിസ്റ്റ് പാർട്ടി അംഗങ്ങളായ പതിനെട്ടുപേർ സംയുക്തമായാണ് കോടതിക്കുമുമ്പാകെ ഒപ്പിട്ട മൊഴി നൽകിയത്.
ആ സമയത്ത് പാർട്ടിയിൽ നിന്നും പുറത്താക്കപ്പെട്ടിരുന്ന ഡാങ്കെ വ്യക്തിപരമായി മറ്റൊരു മൊഴി നൽകിയിരുന്നു.
ഇംഗ്ലീഷുകാരനായ ബെൻ ബ്രാഡ്ലി , പതിനെട്ടു പേരുടെ സംയുക്തമൊഴിയിലൊപ്പിട്ടതു കൂടാതെ വ്യക്തിപരമായി മറ്റൊരു മൊഴിയും കൂടി രേഖപ്പെടുത്തി നൽകിയിരുന്നു.
ഒന്നാം ഭാഗം - ഞങ്ങളുടെ സാമൂഹ്യസിദ്ധാന്തം (106 മുതൽ 102 വരെയുള്ള പുറങ്ങൾ).
രണ്ടാഭാഗം - മുതലാളിത്തം (112 മുതൽ 137 വരെയുള്ള പുറങ്ങൾ) - മാർക്സ് , ഏംഗൽസ് , ലെനിൻ മുതലായവരുടെ കൃതികളിൽ നിന്നുമുള്ള ഭാഗങ്ങൾ രേഖപ്പെടുത്തിയിരിക്കുന്നു.
മൂന്നാം ഭാഗം - സോഷ്യലിസവും സോവിയറ്റ് യൂണിയനും (138 മുതൽ 179 വരെയുള്ള പുറങ്ങൾ) നാലാം ഭാഗം - ദേശീയ വിപ്ലവം (179 മുതൽ 277 വരെയുള്ള പുറങ്ങൾ) അഞ്ചാം ഭാഗം - കാർഷിക പ്രശ്നം (278 മുതൽ 293 വരെയുള്ള പുറങ്ങൾ) ആറാം ഭാഗം - ട്രേഡ് യൂണിയൻ പ്രസ്ഥാനം (393  മുതൽ 459 വരെയുള്ള പുറങ്ങൾ) ഏഴാം ഭാഗം - വിപ്ലവത്തിന്റെ അടവുകൾ (459 മുതൽ 486 വരെയുള്ള പുറങ്ങൾ) എട്ടാം ഭാഗം - കമ്മ്യൂണിസവും ബൂർഷ്വാ സാമൂഹ്യസ്ഥാപനങ്ങളും (468 മുതൽ 521 വരെയുള്ള പുറങ്ങൾ) കോടതി വിധി
വിചാരണ സമയത്തു സമർപ്പിച്ച തെളിവുകൾ തന്നെ ഇരുപത്തഞ്ച് ഭാഗങ്ങളായി അച്ചടിക്കേണ്ടി വന്നു.
കോടതിയുടെ വിധി തന്നെ ഏതാണ്ട് 676 പുറങ്ങൾ ഉണ്ടായിരുന്നു.
1933 ജനുവരി 16 ന് മീററ്റ ഗൂഢാലോചനാ കേസുമായി ബന്ധപ്പെട്ട വിധി പ്രസ്താവിക്കുകയുണ്ടായി.
മുസ്സാഫർ അഹമ്മദിന് ജീവപര്യന്തം തടവുശിക്ഷ വിധിച്ചു.
ഡാങ്കെ, ഘാട്ടെ, ജോഗ്ലെക്കർ, നിംകർ, സ്പാറ്റ് എന്നിവർക്ക് പന്ത്രണ്ടു വർഷത്തെ തടവുശിക്ഷയും, ബ്രാഡ്ലെ, മിരജ്കർ, ഉസ്മാനി എന്നിവർക്ക് പത്തു വർഷം വീതം വരുന്ന തടവും കോടതി വിധിച്ചു.
ഏറ്റവും കുറഞ്ഞ ശിക്ഷാ കാലയളവ് മൂന്നു വർഷമായിരുന്നു.
വിവിധങ്ങളായ അപ്പീലിന്മേൽ കോടതി ശിക്ഷ  ഇളവു ചെയ്യുകയും പ്രതികളെല്ലാം തന്നെ 1933 അവസാനത്തോടെ ജയിൽ മോചിതരാവുകയും ചെയ്തു.
മീററ്റ് ഗൂഢാലോചനാ കേസിൽ പ്രതികളായവരോട് അനുഭാവമുള്ള ജനങ്ങളും, ബ്രിട്ടീഷ് കമ്മ്യൂണിസ്റ്റ് പാർട്ടിയിലെ അംഗങ്ങളും തടവിലാക്കപ്പെട്ടവർക്കുവേണ്ടി രാജ്യവ്യാപകമായ പ്രക്ഷോഭങ്ങൾ നടത്തി.
മോട്ടിലാൽ നെഹ്രു , ആശയപരമായ കമ്മ്യൂണിസത്തിനെതിരേ ആയിരുന്നെങ്കിലും മീററ്റ് കേസ് സർക്കാർ നടത്തുന്നതിനെതിരേ നിയമസഭയിൽ ശക്തമായി വാദിച്ചു.
മറ്റൊരു നേതാവായ മുഹമ്മദാലി ജിന്നയും ഈ കേസിനെതിരേ സർക്കാരിനു പ്രതികൂലമായി പ്രതിഷേധിക്കുകയുണ്ടായി.
ഇതു മൂലം നിയമസഭയിൽ നടന്ന വോട്ടെടുപ്പിൽ സർക്കാർ പരാജയപ്പെട്ടു.
ലോകപ്രശസ്ത ശാസ്ത്രജ്ഞനായ ഐൻസ്റ്റീനെപ്പോലുള്ള പ്രശസ്തർ വരെ മീററ്റ് തടവുകാരെ മോചിപ്പിക്കുക എന്ന ആവശ്യത്തിനു പിന്തുണ നൽകി.
ഐൻസ്റ്റീന്റെ  സുഹൃത്തും, ബെർലിനിൽ വെച്ചുള്ള സഹപ്രവർത്തകനുമായ ഗംഗാധർ അധികാരിയും മീററ്റ് ഗൂഢാലോചനാ കേസിൽ പ്രതിയായിരുന്നു.
ഇദ്ദേഹത്തെ വിട്ടയക്കണം എന്നു കാണിച്ച് ഐൻസ്റ്റീൻ ബ്രിട്ടീഷ് പ്രധാനമന്ത്രിക്ക് ഒരു തുറന്ന കത്തയച്ചിരുന്നു.
കുറിപ്പുകൾ ൧ ഇന്ത്യയിൽ നിലവിലിരിക്കുന്ന ഭരണകൂടത്തിനെതിരേ യുദ്ധമോ , അല്ലെങ്കിൽ  യുദ്ധപ്രഖ്യാപനമോ നടത്തുന്നത് കുറ്റകരമാണ്.
ഈ പ്രക്രിയക്കായി പ്രവർത്തിക്കുന്നതുപോലും നിയമം മൂലം നിരോധിച്ചിരിക്കുന്നു അവലംബം പുറം  കണ്ണികൾ
മീറ ഇംഗ്ലീഷ് വിലാസം https://ml.wikipedia.org/wiki/Myrrh മീറയുടെ പ്രധാന ഉറവിടങ്ങളിലൊന്നായ "കോമിഫോറ മീറ" എന്ന സസ്യം - മരുഭൂമിയിൽ ഒൻപതടിയോളം ഉയരത്തിൽ വളരുന്ന ഒരു കുറ്റിച്ചെടിയാണിത്
"കോമിഫോറ" ജനുസ്സിൽ പെട്ട ചിലയിനം കുറ്റിച്ചെടികളുടെ കറ ഉണക്കിയെടുത്തുണ്ടാക്കുന്ന പശിമയാർന്ന ഒരിനം  സുഗന്ധദ്രവ്യമാണ് മീറ .
ചുവപ്പുകലർന്ന തവിട്ടുനിറമാണിതിന്.
യെമൻ ‍, സൊമാലിയ , കിഴക്കൻ എത്യോപ്യ എന്നിവിടങ്ങളിൽ കാണുന്ന "കോമിഫോറാ മീറ", ജോർദ്ദാനിൽ കണ്ടുവരുന്ന  "കോമിഫോറ ഗിലെയാദെൻസിസ്" എന്നീ ഇനങ്ങളാണ്  ഇതിന്റെ പ്രധാന ഉറവിടങ്ങൾ.
"കോമിഫോറ", "ബാൽസമൊഡെൻഡ്രോൺ" ജനുസ്സുകളിൽ പെട്ട വേറെ ചെടികളെ ആശ്രയിച്ചും ഇത് നിർമ്മിക്കാറുണ്ട്.  'മീറ' എന്ന വാക്ക് മറ്റു ഭാഷകളിലെത്തിയത് എത്യോപ്യൻ, അറബി മൂലപദങ്ങളിൽ നിന്ന് ഗ്രീക്കു വഴിയാണെന്ന് കരുതപ്പെടുന്നു.
മീറ എന്നർത്ഥമുള്ള അറബി വാക്കിന് കയ്പ്പുള്ളത് എന്നാണർത്ഥം.
മീറച്ചെടി മരുഭൂമിയിൽ ഒൻപതടിയോളം ഉയരത്തിൽ വളരുന്ന ഒരു കുറ്റിച്ചെടിയാണ്.
ഇളം ചാരനിറമുള്ള മുഖ്യകാണ്ഡം കടുപ്പമേറിയതും, അതിൽ നിന്നാരംഭിക്കുന്ന ശാഖകൾ ഉപശാഖകളായി പിരിഞ്ഞ് കൂർത്ത മുള്ളുകളിൽ അവസാനിക്കുന്നവയുമാണ്.
മിനുത്ത് വിളുമ്പിൽ ക്രമരഹിതമായ പല്ലുകൾ നിറഞ്ഞ ഇലകൾ ചുവട്ടിൽ അണ്ഡാകൃതിയുള്ള ഒരു ജോഡി കുഞ്ഞിലകളും മദ്ധ്യത്തിൽ ഒരു വലിയ ഇലയുമായി പിരിഞ്ഞ് കാണപ്പെടുന്നു.
മഞ്ഞ നിറമുള്ള പൂക്കൾ, നീണ്ട് ശാഖകളായി പിരിഞ്ഞ ഒരു തണ്ടിൽ കുലകളായി കാണപ്പെടുന്നു.
തവിട്ടു നിറത്തിൽ വലിപ്പം കുറഞ്ഞ ഫലത്തിന് അറ്റം കൂർത്ത അണ്ഡാകൃതിയാണ്.
സിസെലി, മധുര സിസെലി എന്നൊക്കെ അറിയപ്പെടുന്ന ഒരിനം ഇലക്കറിയ്ക്കും 'മീറ' എന്ന പേരുണ്ട്.
ഗുണമേന്മയേറിയ മീറപ്പശയെ അതിന്റെ കടും നിറവും തെളിമയും കൊണ്ട് തിരിച്ചറിയാം.
എന്നാൽ പശയുടെ മേന്മ നിശ്ചയിക്കാനുള്ള ഏറ്റവും വിശ്വസനീയമായ മാർഗ്ഗം, പുതുതായി അടർത്തിയ കഷണത്തിന്റെ പശിമ നോക്കി അതിലെ സുഗന്ധതൈലത്തിന്റെ അനുപാതം മനസ്സിലാക്കുകയാണ്.
അസംസ്കൃതമായ മീറപ്പശയുടേയും അതിലെ എണ്ണയുടേയും ഗന്ധം രൂക്ഷവും, സുഖദായകവും, അല്പം തിക്തവും പശകളുടെ സ്വാഭാവികഗന്ധമെന്ന് പറയാവുന്നതുമാണ്.
കത്തിക്കുമ്പോൾ അത് വനിലായുടെ മാധുരഗന്ധം കലർന്ന കനത്ത ധൂമം സൃഷ്ടിക്കുന്നു.
മറ്റു പശകളിൽ നിന്ന് ഭിന്നമായി, കത്തുമ്പോൾ മീറ അലിഞ്ഞ് ദ്രവീകരിയ്ക്കാതെ വികസിച്ച് അലരുന്നു.
ഒമാനിലെ ത്സോഫാർ പ്രദേശത്തുനിന്നുള്ള മീറ
മീറ, വീഞ്ഞിൽ മേമ്പോടിയായും, ധൂപക്കൂട്ടുകളിൽ ഭൗമഗന്ധം കലർത്താനും ഉപയോഗിക്കാറുണ്ട്.
വിവിധയിനം സുഗന്ധലേപനങ്ങളിലും, ദന്തധാവനക്കുഴമ്പുകളിലും, ലോഷനുകളിലും, ഇതര സൗന്ദര്യസം‌രക്ഷണവസ്തുക്കളിലും  അത്  ഉപയോഗിക്കാറുണ്ട്.
മൃതദേഹങ്ങളെ കേടുകൂടാതെ സൂക്ഷിക്കാനുള്ള ലേപനമായി മീറ ഉപയോഗിക്കപ്പെട്ടിരുന്നു.
പതിനഞ്ചാം നൂറ്റാണ്ടുവരെ, ശവസംസ്കാരങ്ങളിലും ശവദാഹങ്ങളിലും അത് പരിഹാരധൂപമായിരുന്നു.
പൗരസ്ത്യ ഓർത്തോഡോക്സ് സഭയിൽ  സ്തൈര്യലേപനം, രോഗീലേപനം എന്നീ കൂദാശകളിൽ  പരമ്പരാഗതമായി ഉപയോഗിക്കാറുള്ള "വിശുദ്ധ തൈലം" മീറ കൊണ്ട് ഗന്ധം ചേർത്തതാണ്.
ഈ കൂദാശകളിൽ ഏതെങ്കിലും സ്വീകരിക്കുന്നതിന്  "മീറ കിട്ടുക" എന്ന് പറായാറുണ്ട്.
ചരിത്രം സൊമാലിയയിലെ മീറ ( കോമിഫോറ മീറ )
ക്രിസ്തുവിന് മൂവ്വായിരം വർഷം മുൻപുപോലും പുരാതന ഈജിപ്തുകാർ വലിയ അളവിൽ  മീറ ഇറക്കുമതി ചെയ്തിരുന്നു.
അവർ അതിനെ മൃതദേഹങ്ങൾ കേടുകൂടാതെ സൂക്ഷിക്കാനുള്ള ലേപനമായും, അണുനാശിനിയായും, മതപരമായ ബലികളിലും ഉപയോഗിച്ചിരുന്നു ക്രിസ്തുവിന് മുൻപ് പതിനഞ്ചാം നൂറ്റാണ്ടിൽ ഫറവോൻ തൂത്ത്മോസ് മൂന്നാമന്റെ അമ്മായി ഹത്ഷേപ്സറ്റ്, അമ്മോൻ ദേവന്റെ ക്ഷേത്രത്തിനു ചുറ്റും മീറച്ചെടികൾ നട്ടുപിടിപ്പിച്ച് ദേവപ്രീതി നേടാൻ ആഗ്രഹിച്ചു.
ചെടികൾ കൊണ്ടുവരാനായി അവർ സോമാലിയയിലേയ്ക്ക്  ഒരു സംഘത്തെ അയച്ചു.
ആ ദൗത്യത്തിന്റെ വിജയകഥ അവരുടെ സംസ്കാരസ്ഥാനത്തെ ചുറ്റി നിർമ്മിച്ചിരിക്കുന്ന ക്ഷേത്രത്തിൽ ചിത്രീകരിച്ചിട്ടുണ്ട്.
സുഗന്ധദ്രവ്യങ്ങളുടേയും ധൂപങ്ങളുടേയും ചേരുവയായിരുന്ന മീറ പുരാതനകാലത്ത് ഏറെ വിലമതിയ്ക്കപ്പെട്ടിരുന്നു.
പലപ്പോഴും അതിന് സ്വർണ്ണത്തേക്കാൾ വിലയുണ്ടായിരുന്നു.
ഗ്രീക്ക് ഭാഷയിൽ മീറ എന്നത് സുഗന്ധദ്രവ്യം എന്നതിന്റെ പര്യായം തന്നെയായി.
പുരാതന റോമിൽ കുന്തിരിക്കത്തിനായിരുന്നു കൂടുതൽ പ്രിയമെങ്കിലും, മീറയ്ക്ക് കുന്തിരിക്കത്തിന്റെ അഞ്ചിരട്ടി വിലയുണ്ടായിരുന്നു.
റോമാക്കാർ ശവദാഹങ്ങളിൽ, കത്തുന്ന മൃതദേഹത്തിന്റെ ഗന്ധം മറയ്ക്കാൻ മീറ കത്തിക്കുക പതിവായിരുന്നു.
നീറോ ചക്രവർത്തി അദ്ദേഹത്തിന്റെ പത്നി പോപ്പയേയുടെ സംസ്കാരത്തിൽ, ഒരു വർഷത്തെ ആവശ്യത്തിന് തികയുമായിരുന്ന മീറ കത്തിച്ചുവെന്ന് പറയപ്പെടുന്നു.
റോമിലെ എഴുത്തുകാരനായ വലിയ പ്ലിനി, മീറയെ സുഗന്ധദ്രവ്യങ്ങളുടെ ചേരുവകളിലൊന്നായി, പ്രത്യേകിച്ച് പാർത്തിയയിലെ രാജകീയ സുഗന്ധദ്രവ്യത്തിന്റെ ചേരുവയെന്ന നിലയിൽ പരാമർശിക്കുന്നു.
വീഞ്ഞു ഭരണികളെ വീഞ്ഞു നിറക്കുന്നതിനു മുൻപ് അണുരഹിതമാക്കാൻ മീറ ഉപയോഗിച്ചിരുന്നെന്നും അദ്ദേഹം രേഖപ്പെടുത്തിയിട്ടുണ്ട്.
മൽക്കാത്തയിൽ നിന്ന് ക്രി.
പതിനാലാം നൂറ്റാണ്ടിലെ ഈജിപ്തിലെ നവരാജ്യത്തിന്റേതായി പുരാവസ്തുഗവേഷകൻമാർ കണ്ടെത്തിയ മൺചട്ടികൾക്കടിയിൽ കറുത്ത തിളങ്ങുന്ന നിറത്തിൽ അടിഞ്ഞു കാണപ്പെട്ട വസ്തുവിന്റെ വിശകലം മീറയ്ക്ക് സമാനമായ രാസസ്വഭാവം വെളിപ്പെടുത്തി.
വീഞ്ഞിന് മേമ്പോടിയായി റോമാക്കാരും മീറ ചേർത്തിരുന്നതായി പറയപ്പെടുന്നു.
മീറ ബൈബിളിൽ മീറച്ചെടിയിൽ നിന്ന് കറയെടുക്കുന്ന ഒരു സോമാലിയക്കാരൻ
എബ്രായ ബൈബിളിൽ, ദൈവം മോശയോട് നിർമ്മിക്കാൻ ആവശ്യപ്പെട്ട പരിശുദ്ധ അഭിഷേകതൈലത്തിന്റെ മുഖ്യചേരുവ മീറ ആയിരുന്നു:
പൂക്കുന്ന മീറാച്ചെടിയിൽ നിന്നുള്ള മീറ 500 ഷെക്കൽ തെരഞ്ഞെടുക്കുക, ...
അതുപയോഗിച്ച്...
വിശുദ്ധമായൊരു അഭിഷേക തൈലം നിർമ്മിക്കുക.
സമ്മേളനകൂടാരത്തേയും സാക്ഷ്യപേടകത്തേയും...
പുരോഹിതന്മരായി എന്നെ സേവിക്കേണ്ടവരായ അഹറോനേയും അയാളുടെ പുത്രന്മാരേയും അതുകൊണ്ട് അഭിഷേകം ചെയ്യുക.
45-ആം സങ്കീർത്തനം മീറയെ രാജകീയ സുഗന്ധമെന്ന് വിശേഷിപ്പിക്കുന്നു.
ആ വിശേഷണം വരാനിരിക്കുന്ന രക്ഷകനെ സൂചിപ്പിക്കുന്നതായി കരുതുന്നവരുണ്ട്:
അതിനാൽ ദൈവമായ കർത്താവ് നിന്നെ മറ്റുള്ളവർക്കുമേലായി, ആനന്ദതൈലത്താൽ അഭിക്ഷേചിച്ചിരിക്കുന്നു; നിന്റെ ഉടയാടകൾ മീറയും ചന്ദനവും ലവംഗവും കൊണ്ട് സുരഭിലം.
എബ്രായ ബൈബിളിലെ പേരുകേട്ട പ്രണയകാവ്യമായ ഉത്തമഗീതത്തിൽ മീറ പലയിടങ്ങളിലും പരാമർശിക്കപ്പെടുന്നുണ്ട്.
ഉത്തമഗീതം ആദ്യാദ്ധ്യായത്തിൽ തന്നെ (1:13) പ്രേമഭാജനം കാമുകനെക്കുറിച്ച് ഇങ്ങനെ പടുന്നു:
എനിയ്ക്ക് എന്റെ പ്രിയൻ, എന്റെ സ്തനങ്ങൾക്കിടയിലെ മീറാപ്പൊതിയാണ്.
പുതിയ നിയമത്തിലെ സുവിശേഷങ്ങളിലും മീറ പ്രത്യക്ഷപ്പെടുന്നുണ്ട്.
മത്തായിയുടെ സുവിശേഷം അനുസരിച്ച്, കിഴക്കുനിന്നെത്തിയ മൂന്നു  ജ്ഞാനികൾ  ശിശുവായ യേശുവിന് കാഴ്ചവച്ച വസ്തുക്കളിൽ ഒന്ന് മീറ ആയിരുന്നു.
കുരിശിൽ മരണത്തോടടുത്തു കൊണ്ടിരുന്ന യേശുവിന് വച്ചു നീട്ടപ്പെട്ട വേദനാശമനിയായി മർക്കോസിന്റെ സുവിശേഷത്തിലും അത് പരാമർശിക്കപ്പെടുന്നു.
യോഹന്നാന്റെ സുവിശേഷം അനുസരിച്ച്, യേശുവിന്റെ മൃതദേഹത്തെ സംസ്കാരത്തിന് തയ്യാറാക്കിയപ്പോൾ പൂശിയ സുഗന്ധ തൈലങ്ങളിലൊന്ന് മീറ ആയിരുന്നു:
പിന്നെ അവർ നിക്ഷേപപാത്രങ്ങൾ തുറന്ന്, പൊന്നും, കുന്തിരിക്കവും മീറയും അവന് സമ്മാനിച്ചു.
അവർ അവന് മീറ കലർത്തിയ വീഞ്ഞ് വച്ചു നീട്ടി.
എന്നാൽ അവൻ അത് സ്വീകരിച്ചില്ല.
നേരത്തെ രാത്രിയിൽ അവനെ സന്ദർശിച്ചിരുന്ന നിക്കദേമോസ് , നൂറു റാത്തൽ മീറയും ലവംഗവുമായി വന്നു.
അവർ യേശുവിന്റെ ദേഹം എടുത്ത് യഹൂദന്മാരുടെ സംസ്കാരവിധി അനുസരിച്ച്, തുണിയും സുഗന്ധങ്ങളും കൊണ്ട് പൊതിഞ്ഞു.
ബൈബിളിൽ മീറ അഭിക്ഷേകതൈലമായി പരാമർശിക്കപ്പെടുന്നതിനാൽ, പാശ്ചാത്യ-പൗരസ്ത്യ സഭകളിൽ ലേപനകൂദാശകളിലെ   തൈലത്തിന്റേയും വിശുദ്ധകർമ്മങ്ങളിലെ ധൂപത്തിന്റേയും ചേരുവയായി മീറ ഉപയോഗിക്കപ്പെടുന്നു.
റോമൻ കത്തോലിക്കാ സഭയിൽ ‍, ഉയിർപ്പുതിരുനാൾ രാത്രിയിലെ ശുശ്രൂഷക്കുപയോഗിക്കുന്ന മെഴുകുതിരിയിൽ മീറ തരികൾ ചേർക്കാറുണ്ട്.
പരമ്പരാഗത ചികിത്സയിൽ മീറപ്പശയുടെ മറ്റൊരു സ്രോതസ്സായ ബൽസമോഡെൻഡ്രൻ എഹ്രെൻബെർഗിയാനം എന്ന ചെടി
ചൈനീസ് വൈദ്യത്തിൽ മീറ തിക്തവും, സുഗന്ധവും, ഉഷ്ണമുക്തവും, ഹൃദയം , കരൾ , പ്ലീഹ എന്നീ മേഖലകളെ ബാധിക്കുന്നതും ആയി കണക്കാക്കപ്പെടുന്നു.
കഷായങ്ങളിലും, ലേപനങ്ങളിലും, ധൂപങ്ങളിലും അതിനോടൊപ്പം ചേർക്കാറുള്ള കുന്തിരിക്കത്തിന്റെ ഗുണങ്ങൾ തന്നെ മീറയ്ക്കും ഉള്ളതായി കരുതപ്പെടുന്നു.
ഒന്നിച്ചുപയോഗിക്കുമ്പോൾ മീറ രക്തചംക്രമണത്തേയും കുന്തിരിക്കം ചൈനീസ് വൈദ്യത്തിൽ 'ചീ' എന്നറിയപ്പെടുന്ന ഊർജ്ജപ്രവാഹത്തേയും ബാധിക്കുന്നതിനാൽ വാതസംബന്ധമായ പ്രശ്നങ്ങളിൽ അത് ഫലപ്രദമാണ്.
രക്തചംക്രമണക്ഷമത വർദ്ധിപ്പിക്കാൻ മീറയ്ക്ക് കഴിയുമെന്ന വിശ്വാസത്തിൽ, ആർത്തവവുമായും ആർത്തവവിരാമവുമായും ബന്ധപ്പെട്ട പ്രശ്നങ്ങളിലും അത് മരുന്നാക്കാറുണ്ട്.
പല്ലുവേദനയിലും ചതവ്, ഉളുക്ക് മുതലായ അവസ്ഥകളിലും മീറ പ്രയോജനകരമാണെന്ന് കരുതപ്പെടുന്നു.
ആയുർവേദം , യുനാനി തുടങ്ങിയ വൈദ്യസമ്പ്രദായങ്ങളിലും പാശ്ചാത്യ പച്ചമരുന്നുചികിത്സയിലും മീറയ്ക്ക് സ്ഥാനമുണ്ട്.
മീറയുമായി ബന്ധപ്പെട്ടതും "കോമിഫോറ വിഘ്റ്റി" (Commiphora wightii) എന്ന ശാസ്ത്രീയനാമത്തിൽ അറിയപ്പെടുന്നതുമായ ഗുഗ്ഗുൾച്ചെടി, രക്തചംക്രമണപ്രശ്നങ്ങൾ, വാതം , നാഡീരോഗങ്ങൾ എന്നിവയ്ക്ക് ആയുർവേദത്തിൽ ഉത്തമൗഷധമായി കണക്കാക്കപ്പെടുന്നു.
സംസ്കൃതത്തിൽ ദൈന്ധവം എന്ന് അറിയപ്പെടുന്ന മീറ ആയുർവേദത്തിൽ പല രസായനങ്ങളുടേയും ചേരുവയാണ്.
എന്നാൽ രസായനങ്ങളിൽ, ചേരുവകൾ പ്രത്യേകമായ നിർമ്മാണപ്രക്രിയയിലൂടെ കടന്നു പോകുന്നുവെന്ന് ഓർക്കേണ്ടതുണ്ട്.
അങ്ങനെയല്ലാത്ത രൂപത്തിൽ മീറ ഗർഭിണികൾക്കും അമിതരക്തശ്രാവമുള്ള സ്ത്രീകൾക്കും വൃക്കസംബന്ധമായ പ്രശ്നങ്ങൾ ഉള്ളവർക്കും, വയറുവേദനയിലും ഉപദ്രവകരമായേക്കാമെന്ന് ചൂണ്ടിക്കാണിക്കപ്പെട്ടിട്ടുണ്ട്.
രസം			:തിക്തം, കഷായം, കടു
ഗുണം		:സ്നിഗ്ധം, സരം
കറ കുറിപ്പുകൾ
"ഞങ്ങൾ കിഴക്കുനിന്നെത്തിയ മൂന്നു രാജാക്കന്മാരാണ‍" (We three Kings of Orient Are) എന്ന പ്രഖ്യാതമായ ക്രിസ്മസ് കരോൾ‍, ഉണ്ണിയേശുവിനെ സന്ദർശിച്ച രാജാക്കന്മാർ സമർപ്പിച്ച മൂന്നിനം കാഴ്ചവസ്തുക്കളുടെ പ്രതീകാത്മകത എടുത്തുകാട്ടുന്നുണ്ട്.
അതിൽ മീറ, ജീവിതത്തിലെ കയ്പിന്റേയും, നെടുവീർപ്പുകളുടേയും, അവസാനം എത്തിച്ചേരാനുള്ള ശവകുടീരത്തിലെ തണുപ്പിന്റേയും പ്രതീകമാണ്.
അവലംബം 1 2 3 4 Alternative Medicine Encyclopedia - Myrrh[http:www.answers.com/topic/myrrh] 1 2 ↑ മീറ - ഓക്സ്ഫോർഡ് ബൈബിൾ സാഹായിയിൽ ജോസഫ് ഏ ഗ്രീൻ എഴുതിയ ലേഖനം ↑ "പുരാതന വീഞ്ഞ്; വീഞ്ഞു നിർമ്മാണത്തിന്റെ ഉല്പത്തി തേടി" പാട്രിക് ഇ മാക്ഗവേൺ, 2003 ISBN 0-691-07080-6 ↑ പുറപ്പാട് 30:23-33 ↑ സങ്കീർത്തനം 45: 7-8 ↑ ഉത്തമഗീതം 1:13; 3:6; 4:6; 4:13; 5:1; 5:5; 5:13 ↑ മത്തായി 2:11 ↑ മർക്കോസ് 5:22-23 ↑ യോഹന്നാൻ 19:39-40 ↑ മൈക്കെൽ മൂറ് മറ്റീരിയ മെഡിക്ക ↑ അലൻ റ്റില്ലോസ്റ്റൻ "മീറ" 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ റവറെന്റ് ജോൺ ഹെൻട്രി ഹോപ്കിൻസ് ജൂനിയർ എഴുതിയ "ഞങ്ങൾ കിഴക്കുനിന്നെത്തിയ മൂന്നു രാജാക്കന്മാരാണ്" എന്ന കരോളിന്റെ വരികൾ ഇവിടെ
മീററ്റ് കത്രിക ഇംഗ്ലീഷ് വിലാസം https://ml.wikipedia.org/wiki/Meerut_scissors
ഉത്തരേന്ത്യയിലെ മീററ്റ് നഗരത്തിനു ചുറ്റിലുമുള്ള ചെറുകിട വ്യവസായയൂണിറ്റുകൾ നിർമ്മിച്ചുവിൽക്കുന്ന പ്രത്യേകതരം കത്രികകളാണു് മീററ്റ് കത്രികകൾ .
പഴയ ഉരുക്ക് റീസൈക്കിൾ ചെയ്തുകൊണ്ട് ഉണ്ടാക്കുന്നതും വസ്ത്രനിർമ്മാണത്തിനും മറ്റു ഗാർഹികാവശ്യങ്ങൾക്കും ഉപയോഗിക്കുന്നതുമായ ഈ ഉപകരണത്തിനു് 2013 ജനുവരിയിൽ ഭൂമിശാസ്ത്രസൂചികയ്ക്കുള്ള അംഗീകാരം ലഭിച്ചു.
ചെറുകിട വ്യവസായങ്ങൾ ഉല്പാദിപ്പിക്കുന്ന ഒരു തൊഴിലുപകരണത്തിനു് ഇത്തരത്തിൽ ലഭിക്കുന്ന ആദ്യത്തെ അംഗീകാരമാണു് ഇതു് .
മുന്നൂറിലധികം വർഷമായി മീററ്റിലെ വിദഗ്ദ്ധകൈത്തൊഴിലുകാർ തുടർന്നുവരുന്ന ഈ വ്യവസായത്തിലൂടെ 250-ലധികം യൂണിറ്റുകളിലായി 70,000ത്തിൽ അധികം ആളുകൾക്കു്  നേരിട്ടോ അല്ലാതെയോ തൊഴിൽ ലഭിക്കുന്നുണ്ടു്.
മീറ്റർ ഇംഗ്ലീഷ് വിലാസം https://ml.wikipedia.org/wiki/Metre
നീളത്തിന്റെ ഒരു അളവാണ് മീറ്റർ .
മെട്രിക് സമ്പ്രദായത്തിലും ഇന്റർനാഷണൽ സിസ്റ്റം ഓഫ് യൂണിറ്റ്സിലും ഇത് നീളത്തിന്റെ അടിസ്ഥാന ഏകകമാണ്.
ലോകമെമ്പാടും സാധാരണ ആവശ്യങ്ങൾക്കും ശാസ്ത്രീയ ആവശ്യങ്ങൾക്കും ഈ ഏകകം ഉപയോഗിച്ചുവരുന്നു.
ഭൂമദ്ധ്യരേഖയിൽനിന്ന് പാരീസിലൂടെ ഉത്തരധ്രുവത്തിലേക്കുള്ള ദൂരത്തിന്റെ 1 ⁄ 10,000,000 ഭാഗത്തെ സൂചിപ്പിക്കുന്ന ഒരു അളവാണ് മുമ്പ് ഫ്രെഞ്ച് അക്കാഡമി ഓഫ് സയൻസസ് ഒരു മീറ്റർ ആയി നിർവചിച്ചിരുന്നത്.
സെക്കന്റിന്റെ 1 ⁄ 299,792,458 സമയംകൊണ്ട് പ്രകാശം പൂർണ ശൂന്യതയിൽ സഞ്ചരിക്കുന്ന ദൂരത്തെയാണ് ഇന്റർനാഷണൽ ബ്യൂറോ ഓഫ് വെയ്റ്റ്സ് ആന്റ് മെഷേഴ്സ് ഇപ്പോൾ ഒരു മീറ്റർ ആയി നിർവചിച്ചിരുന്നത്.
മീറ്ററിന്റെ പ്രതീകം m ആണ് (കാപിറ്റൽ M ഒരിക്കലും ഉപയോഗിക്കാറില്ല).
മീറ്ററിന്റെ ഗുണിതങ്ങൾ അതിനോട് എസ്ഐ പദമൂലം ചേർത്തുകൊണ്ടാണ് സൂചിപ്പിക്കാറ്.
കിലോമീറ്റർ (1000 മീറ്റർ) and സെന്റീമീറ്റർ ( 1 ⁄ 100 മീറ്റർ) എന്നിവ ഉദാഹരണം.
metre-ന്റെ SI ഗുണിതങ്ങൾ (m) Submultiples ഗുണിതങ്ങൾ മൂല്യം പ്രതീകം പേര് മൂല്യം പ്രതീകം പേര് 10 –1 m dm ഡെസിമീറ്റർ 10 1 m dam ഡെക്കാമീറ്റർ 10 –2 m cm സെന്റീമീറ്റർ 10 2 m hm ഹെക്റ്റോമീറ്റർ 10 –3 m mm മില്ലീമീറ്റർ 10 3 m km കിലോമീറ്റർ 10 –6 m µm മൈക്രോമീറ്റർ 10 6 m Mm മെഗാമീറ്റർ 10 –9 m nm നാനോമീറ്റർ 10 9 m Gm ജിഗാമീറ്റർ 10 –12 m pm പൈക്കോമീറ്റർ 10 12 m Tm terametre 10 –15 m fm ഫെംറ്റോമീറ്റർ 10 15 m Pm petametre 10 –18 m am attometre 10 18 m Em exametre 10 –21 m zm zeptometre 10 21 m Zm zettametre 10 –24 m ym yoctometre 10 24 m Ym yottametre
മെസെൻ നദി
മെസെൻ നദി, റഷ്യയിലെ കോമി റിപ്പബ്ലിക്കിൽ ഉഡോർസ്കി ജില്ലയിലും അർഘാൻഗെൽസ്ക് ഒബ്ലാസ്റ്റിലെ ലെഷുകോൺസ്കി , മെസെൻസ്കി ജില്ലകളിലുമായുള്ള ഒരു നദിയാണ്.
വൈറ്റ് സീയിലെ മെസെൻ ഉൾക്കടലിലാണ് നദീമുഖം സ്ഥിതിചെയ്യുന്നത്.
യൂറോപ്യൻ റഷ്യയിലെ ഏറ്റവും വലിയ നദികളിലൊന്നാണ് മെസെൻ.
ഈ നദിയ്ക്ക് 857 കിലോമീറ്റർ (533 മൈൽ) നീളവും 78,000 ചതുരശ്ര കിലോമീറ്റർ ചുറ്റളവിലുള്ള (30,000 ചതുരശ്ര മൈൽ) നദീതടവുമുണ്ട്.
മെസെൻ നദിയുടെ മുഖ്യ പോഷകനദികൾ ബോൾഷായ ലോപ്ത്യൂഗ നദി , പിസ നദി , മെസെന്സ്കായ പിഷ്മ നദി , സുല നദി , കൈമ നദി , വാഷ്ക്ക ന ദി, കിംഷാ നദി , പ്യോസ നദി എന്നിവയാണ്.
അവലംബം 1 2 3 {{ cite book }} : Cite has empty unknown parameter: | 6= ( help )
മെസോസ്ഫിയർ
Space Shuttle Endeavour appears to straddle the stratosphere and mesosphere in this photo.
The troposphere , which contains clouds, appears orange in this photo.
Earth atmosphere diagram showing the exosphere and other layers.
The layers are to scale.
From Earth's surface to the top of the stratosphere ( 50 km or 31 mi ) is just under 1.2% of Earth's radius.
അന്തരീക്ഷത്തിലെ ഒരു പാളിയാണ് മെസോസ്ഫിയർ ( / ˈ m ɛ s oʊ s f ɪər / ; from Greek mesos "middle" and sphaira "sphere").